जिले में बनी प्रदेश की पहली जल जांच लैब
उपायुक्तसुमेधाकटारिया ने कहा कि जन स्वास्थ्य विभाग के जल भवन में हरियाणा की पहली आधुनिक पानी जांच लैब स्थापित की गई है। इस लैब में जहां दो तरह से छह हजार पानी के नमूने हर साल चैक किए जाएंगे। वहीं जन स्वास्थ्य विभाग के अधिकारियों के प्रयासों से जल भवन का बेहतर सौंदर्यीकरण किया गया है। इस सौंदर्यीकरण से अन्य विभागों के अधिकारियों को भी प्रेरणा लेनी चाहिए।
उपायुक्त सुमेधा कटारिया मंगलवार को जन स्वास्थ्य विभाग के जल भवन के निरीक्षण करने के बाद अधिकारियों की बैठक में बोल रही थी। इससे पहले मंगलवार को कार फ्री डे होने के चलते सुमेधा कटारिया, अतिरिक्त उपायुक्त धर्मवीर सिंह, एसडीएम नरेन्द्र पाल मलिक, नगराधीश गौरव अंतिल साइकिल पर सेक्टर 10 स्थित जल भवन पहुंचे। सौंदर्यीकरण पर जन स्वास्थ्य विभाग के कार्यकारी अभियंता अशोक खंडूजा उनकी टीम को बधाई दी। खंडूजा को प्रशंसा पत्र देकर सम्मानित किया। कहा कि सभी अधिकारियों को जल भवन की तरह अपने-अपने कार्यालय का सौंदर्यीकरण करना चाहिए। उपायुक्त ने जल भवन की पानी जांच लैब का निरीक्षण करते हुए कहा कि प्रदेश में सबसे सुंदर आधुनिक और अद्भुत लैब अधिकारियों से स्थापित की है। लैब में मानसून से पहले और बाद के पानी के नमूनों की जांच केमिकल और बैक्टीरियल जांच की जा रही है। इस लैब ने दोनों विषयों को लेकर छह हजार पानी सैंपल जांच करने का लक्ष्य भी निर्धारित किया है। लैब में पानी के 11 तरह के पैरामीटर जिनमें टोटल डिस्लाड, सालिड, हार्डनैस, कैल्शियम, मैग्निशियम, सल्फेट, पीएच, एलकलिनीटी, क्लोराइड, नित्राक, आयरन, फ्ल्यूराइड आदि को चेक किया जाता है।
अगर पानी के नमूनों में कोई कमी पाई जाती है तो उसे पूरा करने का कार्य किया जाता है। अशोक खंडूजा ने कहा कि सभी अधिकारियों के सहयोग से जल भवन का सौंदर्यीकरण किया है। जिस पर करीब 35 लाख का खर्च हुआ है। मौके पर निशा, आरजू चौधरी, रामकुमार, जगदीप नैन, सुभाष चंद्र, गुरमीत सिंह, सुरेन्द्र सिंह, हर्षअभि, सुभाष, एमएल राजपाल सहित अन्य अधिकारी मौजूद थे।
सेक्टर 10 स्थित जल भवन के सौंदर्यीकरण पर करीब 35 लाख का खर्च
कुरुक्षेत्र| कारफ्री डे के चलते साइकिल चलाकर निरीक्षण करने के बाद वापिस जातीं डीसी सुमेधा कटारिया अन्य अधिकारी।
awa_Deva hin_Deva hin_Deva hin_Deva hin_Deva hin_Deva